243. ΑΠΟΦΑΣΗ ΥΠΟΥΡΓΟΥ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ Αριθμ. Γ5/39124/3125 της 5-11 Φεβρ.2008 (ΦΕΚ Β΄213) Καθορισμός του τύπου και του περιεχομένου του ηλεκτρονικού αναγνώσιμου σήματος των ΦΔΧ αυτοκινήτων καθώς και της διαδικασίας, των όρων, των προϋποθέσεων και των φορέων χορήγησης και ανανέωσης αυτών.  Έχοντας υπόψη: 1. Τις διατάξεις του άρθρου 5 του ν. 3446/2006 (ΦΕΚ 49 Α΄) «Οργάνωση και λειτουργία των αρχών ελέγχου κυκλοφορίας των οχημάτων - Ρυθμίσεις για τις επιβατικές μεταφορές και άλλες διατάξεις».  2. Τις διατάξεις της υπ’ αριθμ. Γ5/44199/4071/14.9.2006 (ΦΕΚ 1492 Β΄), όπως τροποποιήθηκε με την υπ’ αριθμ. Γ5/72325/6158/15.12.2006 (ΦΕΚ 1892 Β΄). 3. Τις διατάξεις του άρθρου 90 του «Κώδικα Νομοθεσίας για την Κυβέρνηση και τα Κυβερνητικά Όργανα» που κυρώθηκε με το άρθρο πρώτο του π.δ. 63/2005 (ΦΕΚ Α΄ 98/22.4.2005). 4. Την υπ’ αριθμ. 736/25.6.2007 γνωμοδότηση της Αρχής Προστασίας Δεδομένων Προσωπικού Χαρακτήρα.  5. Την αναγκαιότητα ελέγχου της νόμιμης κυκλοφορίας των Φ.Δ.Χ. αυτοκινήτων οχημάτων με συστήματα προηγμένης τεχνολογίας και τη δυνατότητα λειτουργικής διασύνδεσης πληροφοριακών συστημάτων του ΥΠ.Μ.Ε. με άλλους φορείς, με σκοπό την συστηματική ανταλλαγή δεδομένων και On Line ενημέρωση για την βελτίωση των διαδικασιών ελέγχου και γενικότερα την αποτελεσματικότερη εκτέλεση του έργου των. 6. Το γεγονός ότι από τις διατάξεις της παρούσας δεν προκαλείται δαπάνη σε βάρος του κρατικού προϋπολογισμού: Άρθρο 1 Σύστημα Χορήγησης Ηλεκτρονικού Σήματος 1. Γενική Περιγραφή Συστήματος: Κάθε Φ.Δ.Χ. αυτοκίνητο φέρει ειδικό ηλεκτρονικό σήμα τύπου Αυτοκόλλητης Ηλεκτρονικής Ετικέτας (ηλεκτρονική ετικέτα). Φορέας Χορήγησης Ηλεκτρονικού Σήματος ορίζεται το Πανελλήνιο Συνδικάτο Χερσαίων Εμπορευματικών Μεταφορών (Π.Σ.Χ.Ε.Μ.) που στη συνέχεια θα αναφέρεται ως «Φορέας Χορήγησης». (Μετά τη σελ. 242,89632) Σελ. 242,89633 Τεύχος -Σελ.  Φορτηγά αυτοκίνητα 21.Ε.δ.240-243 Η αξία του ηλεκτρονικού αναγνώσιμου σήματος, καθορίζεται από το φορέα χορήγησης, επιβαρύνει τον ιδιοκτήτη του Φ.Δ.Χ. αυτοκινήτου και καταβάλλεται σε κάθε περίπτωση χορήγησης ή ανανέωσης αυτού. Ο Φορέας Χορήγησης Ηλεκτρονικού Σήματος (Φορέας Χορήγησης) υποχρεούται με δική του ευθύνη: (α) Να προμηθεύεται, να χορηγεί και να εγκαθιστά σε όλα τα Φ.Δ.Χ. αυτοκίνητα ειδικό ηλεκτρονικό σήμα τύπου Αυτοκόλλητης Ηλεκτρονικής Ετικέτας (ηλεκτρονική ετικέτα). (β) Να εγκαταστήσει και να λειτουργεί Πληροφορικό σύστημα (ΠΣ) με Σχεσιακό Σύστημα Βάσης Δεδομένων (ΒΔ), ώστε μηχανογραφικά να παρακολουθεί την χορήγηση και εγκατάσταση των ηλεκτρονικών ετικετών στα Φ.Δ.Χ. αυτοκίνητα. (γ) Να ανταλλάσσει ηλεκτρονικά αρχεία με το Υπουργείο Μεταφορών και Επικοινωνιών. (δ) Να παρέχει στα Εξουσιοδοτημένα για τον έλεγχο όργανα (Φορείς Ελέγχου), κατάλληλες τερματικές συσκευές και πρόσβαση στα αρχεία της ΒΔ που τηρεί στο ΠΣ. (ε) Να παρέχει την συνδρομή του για την κατάλληλη εκπαίδευση του προσωπικού των Φορέων Ελέγχου στη χρήση των τερματικών συσκευών, ώστε να είναι σε θέση να πραγματοποιούν ελέγχους αυτοκινήτων Φ.Δ.Χ. στο δρόμο. (στ) Να λαμβάνει όλα τα απαραίτητα μέτρα για την συντήρηση και διαχείριση των συστημάτων από ειδικευμένο προσωπικό, τη λειτουργία τους από κατάλληλα εκπαιδευμένους χρήστες και τέλος την επαρκή φύλαξη των χώρων εγκατάστασης ώστε να επιτυγχάνεται η μέγιστη διαθεσιμότητα και ασφάλεια των συστημάτων και των δεδομένων. 2. Βασικές αρχές λειτουργίας ΠΣ και τερματικών συσκευών: Το ΠΣ και οι τερματικές συσκευές τηρούν τις ακόλουθες βασικές αρχές κατά τη λειτουργία τους: (α) Τηρείται σύστημα πρόσβασης με διακριτούς ρόλους και εξουσιοδοτημένους χρήστες. (β) Κάθε εξουσιοδοτημένος χρήστης του ΠΣ και των τερματικών συσκευών έχει προσωπικό κωδικό πρόσβασης (login) και κωδικό ασφαλείας (password). (γ) Όλες οι ενέργειες, δημιουργίας νέας εγγραφής, μεταβολής εγγραφής και διαγραφής σε αρχεία του συστήματος (ΠΣ και τερματικές συσκευές), καταγράφονται τηρώντας το είδος ενέργειας, τα στοιχεία του χρήστη, την ημερομηνία και την ώρα. Σελ. 242,89634 Τεύχος -Σελ.  3. Τηρούμενα αρχεία από τη ΒΔ του ΠΣ: Ο Φορέας Χορήγησης οφείλει να τηρεί ΒΔ με τα ακόλουθα: (α) Αρχείο «Αυτοκίνητα Φ.Δ.Χ. του Φορέα Χορήγησης», που μεριμνά ώστε να είναι συγχρονισμένο και συνεπές με το αντίστοιχο αρχείο «Αυτοκίνητα Φ.Δ.Χ.» που παρέχεται από το Υπουργείο Μεταφορών και Επικοινωνιών και περιγράφεται στο άρθρο 3 παράγραφος 2) [Υποχρέωση ανταλλαγής αρχείων του Φορέα Χορήγησης με το Υπ.Μ.Ε. (α)]. Το περιεχόμενο του αρχείου «Αυτοκίνητα Φ.Δ.Χ. του Φορέα Χορήγησης» είναι: Επώνυμο, όνομα και πατρώνυμο ή επωνυμία στη περίπτωση των εταιρειών (πλήν των ΙΜΕ – ΕΠΕ) όπως αυτή αναγράφεται στην άδεια κυκλοφορίας, διεύθυνση κατοικίας ή έδρα εταιρείας, ο αριθμός Φορολογικού Μητρώου, ο αριθμός κυκλοφορίας οχήματος, ο Ειδικός Αριθμός Δικαιώματος Φ.Δ.Χ. αυτοκινήτου, ο αριθμός πλαισίου οχήματος, το εργοστάσιο κατασκευής και ο τύπος του οχήματος, έδρα και Νομός, η ημερομηνία μεταβολής και η ώρα συστήματος Υπ.Μ.Ε., η ημερομηνία και η ώρα δημιουργίας της εγγραφής στη ΒΔ του ΠΣ του Φορέα Χορήγησης. Ο Φορέας χορήγησης δεσμεύεται για τη χρήση του αρχείου «Αυτοκίνητα Φ.Δ.Χ. του Φορέα Χορήγησης» μόνο για ανάγνωση χωρίς να δημιουργεί νέες, να μεταβάλει είτε να διαγράφει υφιστάμενες εγγραφές. 21.Ε.δ.243 Φορτηγά αυτοκίνητα (β) Αρχείο «Αποδιδόμενες Ηλεκτρονικές Ετικέτες» με τα ακόλουθα τηρούμενα στοιχεία: Ο κωδικός αριθμός ταυτότητας (ταυτοτικός αριθμός) της ηλεκτρονικής ετικέτας που αποδίδεται, ο Ειδικός Αριθμός Δικαιώματος Φ.Δ.Χ. αυτοκινήτου, ο αριθμός κυκλοφορίας και ο αριθμός πλαισίου του οχήματος στο οποίο έγινε η τοποθέτηση, ημερομηνία και ώρα τοποθέτησης, στοιχεία εγκαταστάτη, ημερομηνία και ώρα δημιουργίας της εγγραφής, στοιχεία χρήστη ΠΣ. (γ) Αρχείο «Ανενεργείς Ηλεκτρονικές Ετικέτες» με τα ακόλουθα τηρούμενα στοιχεία: ταυτοτικός αριθμός ηλεκτρονικής της ετικέτας που καταργήθηκε, ημερομηνία και ώρα δημιουργίας της εγγραφής, στοιχεία χρήστη ΠΣ.  (δ) Αρχείο «Έλεγχοι από Φορέα Ελέγχου» με τα ακόλουθα τηρούμενα στοιχεία: Δεδομένα από το αρχείο «Αποδιδόμενες Ηλεκτρονικές Ετικέτες» του ΠΣ όπως αυτά ανακτούνται την ώρα του ελέγχου με βάση τον ταυτοτικό αριθμό ηλεκτρονικής ετικέτας που αναγνώνεται από την τερματική συσκευή (ταυτοτικός αριθμός ηλεκτρονικής ετικέτας που αποδόθηκε, ο Ειδικός Αριθμός Δικαιώματος Φ.Δ.Χ. αυτοκινήτου, ο αριθμός κυκλοφορίας και ο αριθμός πλαισίου του οχήματος στο οποίο έγινε η τοποθέτηση, η ημερομηνία και η ώρα τοποθέτησης, τα στοιχεία εγκαταστάτη), καθώς και τα δεδομένα που καταχωρούνται από το χρήστη της τερματικής συσκευής (στοιχεία μελών Φορέα Ελέγχου, ημερομηνία ελέγχου, ώρα ελέγχου, τοποθεσία ελέγχου, αριθμός κυκλοφορίας οχήματος, αριθμός πλαισίου οχήματος, ταυτοτικός αριθμός ηλεκτρονικής ετικέτας, κείμενο παρατηρήσεων, ημερομηνία και ώρα δημιουργίας της εγγραφής, στοιχεία χρήστη τερματικής συσκευής, αποτέλεσμα ελέγχου, κείμενο παρατηρήσεων). (ε) Αρχείο «Εξουσιοδοτημένοι χρήστες» με τα ακόλουθα τηρούμενα στοιχεία: προσωπικός αριθμός χρήστη (User Id.), Ονοματεπώνυμο, Ημερομηνία εξουσιοδότησης, Ημερομηνία ανάκλησης εξουσιοδότησης. Άρθρο 2 Περιγραφή Ηλεκτρονικής Ετικέτας Περιγραφή ηλεκτρονικής ετικέτας και τρόπος χορήγησης και εγκατάστασης: (α) Η αυτοκόλλητη ηλεκτρονική ετικέτα θα πρέπει να είναι τεχνολογίας Radio Frequency Identification (RFID tag). (β) Η ηλεκτρονική ετικέτα φέρει μοναδικό και αναλλοίωτο κωδικό αριθμό ταυτότητας. Αυτός ο μοναδικός ταυτοτικός αριθμός της ηλεκτρονικής ετικέτας πρέπει να είναι αναγνώσιμος μέσω κατάλληλης ηλεκτρονικής διάταξης, από απόσταση μερικών εκατοστών του μέτρου. Δεν είναι αναγκαία η κρυπτογράφηση των στοιχείων της ηλεκτρονικής ετικέτας. Κατά την χορήγηση της ηλεκτρονικής ετικέτας στο Φ.Δ.Χ. αυτοκίνητο, με μέριμνα του Φορέα Χορήγησης εκτελούνται τα ακόλουθα: - Ελέγχεται αν κάθε ηλεκτρονική ετικέτα φέρει μοναδικό και αναλλοίωτο κωδικό αριθμό ταυτότητας. - Διαπιστώνεται η συνέπεια των αναγραφομένων στην άδεια κυκλοφορίας του οχήματος με τα στοιχεία του οχήματος (αριθμό κυκλοφορίας, αριθμό πλαισίου, εργοστάσιο κατασκευής κλπ.). - Διαπιστώνεται η συνέπεια των αναγραφομένων στην άδεια κυκλοφορίας του οχήματος με τα δεδομένα (αριθμός κυκλοφορίας και αριθμός πλαισίου, εργοστάσιο κατασκευής κλπ.), που περιέχονται στο αρχείο «Αυτοκίνητα Φ.Δ.Χ. του Φορέα Χορήγησης» το οποίο τηρείται στη ΒΔ του ΠΣ και περιγράφεται στην παράγραφο 3 του άρθρου 1 [Τηρούμενα αρχεία από τη ΒΔ του ΠΣ].  - Δημιουργείται νέα εγγραφή στο αρχείο «Αποδιδόμενες Ηλεκτρονικές Ετικέτες» που τηρείται στη ΒΔ του ΠΣ και περιγράφεται στην παράγραφο 3) του άρθρου 1. [Τηρούμενα αρχεία από τη ΒΔ του ΠΣ]. (γ) Η ηλεκτρονική ετικέτα κατά την εγκατάστασή της, επικολλάται εντός του οχήματος και επί του εμπρόσθιου ανεμοθώρακα (παρμπρίζ). Μετά την εγκατάσταση της ηλεκτρονικής ετικέτας στο όχημα κάθε προσπάθεια αποκόλλησης προκαλεί την καταστροφή της. (δ) Σε περίπτωση απώλειας ή καταστροφής της ηλεκτρονικής ετικέτας, είτε αλλαγής βασικών στοιχείων της άδειας κυκλοφορίας του Φ.Δ.Χ. αυτοκινήτου, όπως ο αριθμός κυκλοφορίας ή ο αριθμός πλαισίου, η υφιστάμενη ηλεκτρονική ετικέτα θεωρείται άκυρη, οπότε ο ιδιοκτήτης υποχρεούται εντός επτά (7) εργασίμων ημερών να προσέλθει στο Φορέα Χορήγησης προκειμένου να εγκατασταθεί στο Φ.Δ.Χ. αυτοκίνητο νέα ηλεκτρονική ετικέτα. Στην περίπτωση αυτή, δημιουργείται εγγραφή στο αρχείο «Ανενεργείς Ηλεκτρονικές Ετικέτες» που τηρείται στη ΒΔ του ΠΣ και περιγράφεται στην παράγραφο 3 του άρθρου 1. [Τηρούμενα αρχεία από τη ΒΔ του ΠΣ]. (Μετά τη σελ. 242,89634) Σελ. 242,89635 Τεύχος -Σελ.  Φορτηγά αυτοκίνητα 21.Ε.δ.243 Άρθρο 3 Τερματικές συσκευές και τρόπος ελέγχου οχημάτων 1. Περιγραφή τερματικών συσκευών και λειτουργιών κατά τον έλεγχο αυτοκινήτων Φ.Δ.Χ.: Οι τερματικές συσκευές είναι τεχνολογίας υπολογιστή χειρός (Pocket PC) και με ενσωματωμένες ή κατάλληλα προσαρμοσμένες πρόσθετες ηλεκτρονικές διατάξεις παρέχουν λειτουργίες ανάγνωσης ηλεκτρονικών ετικετών (RFID reader) και διασύνδεσης με δίκτυο κινητής τηλεφωνίας (GPRS). Οι λειτουργίες που πρέπει να εκτελούν είναι: (α) Ανάγνωση του ταυτοτικού αριθμού της ηλεκτρονικής ετικέτας που βρίσκεται εγκατεστημένη σε Φ.Δ.Χ. αυτοκίνητο, που βρίσκεται σε στάση. (β) Ανάκληση δεδομένων μέσω ασφαλούς σύνδεσης με το δίκτυο κινητής τηλεφωνίας, τα οποία τηρούνται στη ΒΔ του ΠΣ και που σχετίζονται με τον ταυτοτικό αριθμό που αναγνώστηκε από την ηλεκτρονική ετικέτα (λειτουργία (α). Τα δεδομένα αυτά είναι η εγγραφή του αρχείου «Αποδιδόμενες Ηλεκτρονικές Ετικέτες» και τυχόν ημερομηνία και ώρα ακύρωσης της ετικέτας από το αρχείο «Ανενεργείς Ηλεκτρονικές Ετικέτες», όπως περιγράφονται στο άρθρο 1 παρ. 3. Παρέχεται επίσης η δυνατότητα ανάκλησης δεδομένων είτε από το αρχείο «Αυτοκίνητα Φ.Δ.Χ. του Φορέα Χορήγησης» είτε από το αρχείο «Αποδιδόμενες Ηλεκτρονικές Ετικέτες» με βάση τον αριθμό κυκλοφορίας ή τον αριθμό πλαισίου του ελεγχόμενου Φ.Δ.Χ. αυτοκινήτου. Όλα τα δεδομένα εμφανίζονται στην οθόνη του φορητού τερματικού προς επισκόπηση. (γ) Καταχώρηση από το χειριστή της τερματικής συσκευής επιπρόσθετων στοιχείων που αφορούν τον έλεγχο του Φ.Δ.Χ. αυτοκινήτου (όπως: στοιχεία μελών του Φορέα Ελέγχου, ημερομηνία, ώρα, τοποθεσία, αριθμό κυκλοφορίας οχήματος και αριθμό πλαισίου οχήματος, αποτέλεσμα ελέγχου, κείμενο παρατηρήσεων) και αποστολή των δεδομένων, (που ανακλήθηκαν ή καταχωρήθηκαν από τον χειριστή), μέσω ασφαλούς σύνδεσης με το δίκτυο κινητής τηλεφωνίας, ώστε να δημιουργηθεί εγγραφή στο αρχείο «Έλεγχοι από Φορέα Ελέγχου», που τηρείται στη ΒΔ του ΠΣ και περιγράφεται στην παράγραφο 3 του άρθρου 1. [Τηρούμενα αρχεία από τη ΒΔ του ΠΣ]. Σελ. 242,89636 Τεύχος -Σελ.  2. Υποχρέωση ανταλλαγής αρχείων του Φορέα Χορήγησης με το Υπ.Μ.Ε.: (α) Το Υπουργείο Μεταφορών και Επικοινωνιών τηρεί στη διάθεση του Φορέα Χορήγησης ενημερωμένο αντίγραφο του αρχείου «Αυτοκίνητα Φ.Δ.Χ.» με το ακόλουθο περιεχόμενο: Επώνυμο, όνομα και πατρώνυμο ή επωνυμία στη περίπτωση των εταιρειών (πλήν των ΙΜΕ – ΕΠΕ) όπως αυτή αναγράφεται στην άδεια κυκλοφορίας, διεύθυνση κατοικίας ή έδρα εταιρείας, αριθμός Φορολογικού Μητρώου, αριθμός κυκλοφορίας οχήματος, ο Ειδικός Αριθμός Δικαιώματος Φ.Δ.Χ. αυτοκινήτου, το εργοστάσιο κατασκευής και ο τύπος του οχήματος, αριθμός πλαισίου οχήματος, έδρα και Νομός, ημερομηνία μεταβολής και ώρα συστήματος Υπ.Μ.Ε. 21.Ε.δ.243 Φορτηγά αυτοκίνητα (β) Ο Φορέας Χορήγησης υποβάλει στο Υπουργείο Μεταφορών και Επικοινωνιών ενημερωμένα αντίγραφα των αρχείων «Αποδιδόμενες Ηλεκτρονικές Ετικέτες», «Ανενεργείς Ηλεκτρονικές Ετικέτες» και «Έλεγχοι από Φορέα Ελέγχου», «Εξουσιοδοτημένοι χρήστες», που τηρεί στη ΒΔ του ΠΣ. (γ) Τα ανωτέρω αρχεία: - λαμβάνει ο Φορέας Χορήγησης από το Υπουργείο (παρ. α) και - υποβάλλει ο Φορέας Χορήγησης στο Υπουργείο (παρ. β), μέσω ασφαλούς σύνδεσης στο διαδίκτυο και σύμφωνα με τα ισχύοντα πρότυπα διαλειτουργικότητας (XML, SOAP WebServices). Σε περίπτωση αστοχίας της επικοινωνίας η διακίνηση των αρχείων μπορεί να γίνεται σε ημερήσια βάση με οπτικά ή μαγνητικά μέσα, από ειδικά εξουσιοδοτημένα άτομα από το Φορέα Χορήγησης. Άρθρο 4 Χρόνος εφαρμογής του μέτρου Τα Φ.Δ.Χ. αυτοκίνητα υποχρεούνται από 1.1.2009 να είναι εφοδιασμένα με ηλεκτρονικό αναγνώσιμο σήμα εκτός από την κατηγορία των βυτιοφόρων μεταφοράς υγρών καυσίμων και θερμής ασφάλτου ΦΔΧ αυτοκινήτων, των οποίων η υποχρέωση αυτή ξεκινά την 30.6.2008. Μετά την ημερομηνία αυτή εφόσον τα ΦΔΧ αυτοκίνητα δεν έχουν εφοδιαστεί με ηλεκτρονικό αναγνώσιμο σήμα αφαιρούνται η άδεια κυκλοφορίας και οι κρατικές πινακίδες, διαβιβάζονται στη νομαρχιακή υπηρεσία Μεταφορών και Επικοινωνιών, όπου η έδρα του αυτοκινήτου και επιστρέφονται, εφόσον προσκομίσει βεβαίωση του Πανελλήνιου Συνδικάτου Χερσαίων Εμπορευματικών Μεταφορών (Π.Σ.Χ.Ε.Μ.), ότι χορηγήθηκε ηλεκτρονικό αναγνώσιμο σήμα. Άρθρο 5 Από την έναρξη ισχύος της παρούσας καταργούνται οι υπ’ αριθμ. Γ5/44199/4071/14.9.2006 (ΦΕΚ 1492 Β΄) και Γ5/72325/6158/15.12.2006 (ΦΕΚ 1892 Β΄) αποφάσεις του Υπουργού Μεταφορών και Επικοινωνιών.  Η ισχύς της απόφασης αυτής αρχίζει από την δημοσίευσή της στην Εφημερίδα της Κυβερνήσεως. 